Rīgā

07.08.2019. Nr.2.4-3/1503

**Valsts kancelejai**

*Par Ministru kabineta rīkojuma projektu „Par publiskā nodibinājuma „Valsts kultūrkapitāla fonds” padomi”*

Pamatojoties uz Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 164.4.apakšpunktu, iesniedzu izskatīšanai Ministru kabineta sēdē Ministru kabineta rīkojuma projektu „Par publiskā nodibinājuma „Valsts kultūrkapitāla fonds” padomi” (turpmāk – Projekts).

|  |  |
| --- | --- |
| Iesniegšanas pamatojums  | Projekts sagatavots, pamatojoties uz Valsts kultūrkapitāla fonda likuma 9.panta trešo daļu, kas nosaka, ka Valsts kultūrkapitāla fonda (turpmāk – Fonds) padomes (turpmāk – Padome) sastāvu apstiprina Ministru kabinets.Saskaņā ar Valsts kultūrkapitāla fonda likuma 9.panta pirmo daļu Padomes sastāvā ir kultūras ministrs, Finanšu ministrijas pārstāvis, Nacionālās kultūras padomes pārstāvis, Latvijas Radošo savienību padomes pārstāvis, Latvijas Pašvaldību savienības pārstāvis un katras Fonda nozares ekspertu komisijas priekšsēdētājs. Ņemot vērā, ka lielākajai daļai Padomes locekļu no līdzšinējā Padomes sastāva ir beidzies Valsts kultūrkapitāla fonda likuma 9.panta ceturtajā daļā noteiktais pilnvaru termiņš, Projekts paredz apstiprināt jaunu Padomes sastāvu.Projekts paredz Padomes sastāvā iekļaut saskaņā ar Valsts kultūrkapitāla fonda likuma 12.panta sesto daļu ievēlētos nozaru ekspertu komisiju priekšsēdētājus – Literatūras nozares ekspertu komisijas priekšsēdētāju, Vizuālās mākslas nozares ekspertu komisijas priekšsēdētāju, Dizaina un arhitektūras nozares ekspertu komisijas priekšsēdētāju, Mūzikas un dejas mākslas nozares ekspertu komisijas priekšsēdētāju, Teātra mākslas nozares ekspertu komisijas priekšsēdētāju, Tradicionālās kultūras nozares ekspertu komisijas priekšsēdētāju, kultūras ministru, Finanšu ministrijas deleģēto pārstāvi, kā arī atkārtoti Padomes sastāvā iekļaut locekļus, kuru pilnvaras turpinās – Latvijas Pašvaldību savienības, Latvijas Radošo savienību padomes un Nacionālās kultūras padomes deleģētos pārstāvjus, Kultūras mantojuma nozares ekspertu komisijas priekšsēdētāju un Filmu mākslas nozares ekspertu komisijas priekšsēdētāju. |
| Valsts sekretāru sanāksmes datums un numurs | Saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 73.6.apakšpunktu Projektu izsludināt Valsts sekretāru sanāksmē nav nepieciešams. |
| Informācija par saskaņojumiem | Finanšu ministrija, Latvijas Radošo savienību padome un Latvijas Pašvaldību savienība Projektu saskaņoja bez iebildumiem. |
| Informācija par saskaņojumu ar Eiropas Savienības institūcijām | Nav attiecināms. |
| Politikas joma | Kultūras politika. |
| Atbildīgā amatpersona | Valsts kultūrkapitāla fonda direktors Edgars Vērpe. |
| Uzaicināmās personas | Nav attiecināms. |
| Projekta ierobežotas pieejamības statuss | Projektam nav noteikts ierobežotas pieejamības statuss. |
| Cita informācija | Projekts  sagatavots, ņemot vērā, ka Valsts kultūrkapitāla fonda likuma 12.panta sestajā daļā noteiktajā kārtībā ievēlēti nozaru ekspertu komisiju priekšsēdētāji, apstiprināts jauns kultūras ministrs, kā arī Finanšu ministrija darbam Padomē ir deleģējusi jaunu pārstāvi. |

Pielikumā:

1. Ministru kabineta rīkojuma projekts „Par publiskā nodibinājuma „Valsts kultūrkapitāla fonds” padomi” (KMRik\_240719\_VKKF\_ padome) uz 1 lp.;
2. Finanšu ministrijas 2019.gada 16.jūlija atzinums Nr.12/A-7/3371 (FMAtz\_160719\_VKKF\_padome) uz 1 lp.;
3. Latvijas Pašvaldību savienības 2019.gada 17.jūlija atzinums Nr.201907/SAN967/NOS527 (LPSAtz\_170719\_VKKF\_padome) uz 1 lp.;
4. Latvijas Radošo savienību padomes 2019.gada 24.jūlija elektronisks saskaņojums (LRSPAtz\_240719\_VKKF\_padome) uz 1 lp.

Kultūras ministrs N.Puntulis

Karlina 67503177

linda@kkf.lv